·nustatomos pirmosios krovinio pritvirtinimo patikrinimo priemonės;

·visoje ES įvedama privaloma komerciniam krovinių vežimui keliais naudojamų greitaeigių traktorių apžiūra.

1.2. Šios ataskaitos tikslas ir apimtis

Pagal Direktyvos 24 straipsnio 1 dalį Komisija turėtų parengti ataskaitą iki 2020 m. gegužės 20 d. Komisija visiškai pripažįsta, kad ataskaita, kuri turėjo būti parengta iki 2020 m. gegužės 20 d., teikiama pavėluotai, ir dėl to labai apgailestauja. Pagal 24 straipsnio 2 dalį kita ataskaita turi būti pateikta ne vėliau kaip 2022 m. gegužės 20 d.

Pagal 24 straipsnio 1 dalį teikiamoje ataskaitoje turėtų būti:

·pateikta informacija apie Direktyvos įgyvendinimą ir poveikį;

·visų pirma išnagrinėtas jos poveikis didinant kelių eismo saugą;

·įvertintos galimo lengvųjų krovininių automobilių (N1) ir priekabų (O2) įtraukimo į Direktyvos taikymo sritį sąnaudos ir nauda.

Pagal 24 straipsnio 2 dalį teikiamoje ataskaitoje turėtų būti:

·pateikta informacija apie Direktyvos taikymą ir poveikį, visų pirma

osusijusi su rizikos įvertinimo sistemų veiksmingumu ir suderinimu, ypač nustatant tarpusavyje palyginamą įvairių atitinkamų įmonių rizikos profilį;

·kartu pateiktas išsamus poveikio vertinimas, kuriame nagrinėjamos visoje Sąjungoje patiriamos sąnaudos ir nauda ir kuris turi būti pateikiamas Europos Parlamentui ir Tarybai ne vėliau kaip prieš šešis mėnesius iki bet kokio pasiūlymo dėl teisėkūros procedūra priimamo akto pateikimo, siekiant, jei reikia, į Direktyvos taikymo sritį įtraukti naujų transporto priemonių kategorijų.

Kaip minėta pirmiau, Direktyva taikoma nuo 2018 m. gegužės 20 d. Siekiant surinkti duomenų, kad būtų galima padaryti prasmingas išvadas, visų pirma dėl jos poveikio didinant kelių eismo saugą, reikia, kad ji būtų nepertraukiamai taikoma vidutiniškai trejus metus. Todėl duomenis, kuriais remiantis bus galima padaryti išvadas dėl Direktyvos poveikio, galima pradėti rinkti ne anksčiau kaip 2021 m. antroje pusėje.

Reikiamą galimo lengvųjų krovininių automobilių ir lengvųjų automobilių priekabų įtraukimo sąnaudų ir naudos analizę Komisija atliktų per poveikio vertinimą, po kurio ateityje galbūt pateiktų Komisijos pasiūlymą.

Dėl rizikos įvertinimo sistemų veiksmingumo ir suderinimo reikėtų pažymėti, kad rizikos įvertinimo sistema Direktyva tik papildoma įtraukiant su techniniu patikrinimu kelyje susijusią tam tikrą svarbią informaciją. Visgi įpareigojimas sukurti rizikos įvertinimo sistemą nustatytas Direktyvos 2006/22/EB 9 straipsnyje. Be to, Direktyva 2006/22/EB rizikos įvertinimo sistemos nesuderintos, todėl valstybės narės galėjo savo nacionalinių rizikos įvertinimo sistemų detales nustatyti savo nuožiūra. Nors Direktyvos I priede nustatyti rizikos profilio priskyrimo įmonei kriterijai, šios priemonės taikomos tik techniniams patikrinimams kelyje, be to, yra neprivalomos. Todėl rizikos įvertinimo sistemų veiksmingumą ir suderinimą reikėtų nagrinėti remiantis Direktyva 2006/22/EB, kai tik bus įdiegtos atitinkamos priemonės.

Atsižvelgiant į tai, šioje ataskaitoje siekiama remiantis preliminariomis perkėlimo į nacionalinę teisę kontrolės išvadomis apžvelgti įgyvendinimo veiksmus, kurių ėmėsi valstybės narės.

2.Direktyva

2.1Direktyvos taikymo sritis